ความเห็นเหมือนกับหลายๆท่านที่รีวิวไปแล้วครับว่าเนื้อสัตว์ที่นี่ดีมาก
การบริการมาคล้ายการไปกินร้านดีๆในญี่ปุ่น  แต่ก็ยังไม่สุดครับ  เพราะไม่ได้มีบริกรมาดูแลตั้งแต่ต้นจนจบ  มีเพียงทำให้ตอนเริ่มต้น  และตอนจบเท่านั้น

ครั้งแรกที่ไป  ไปเย็นวันอาทิตย์  ผักเหลือไม่กี่อย่าง  น่าผิดหวัง
ครั้งอื่นๆที่ไปผักมีครบครับ  แต่การเติมพนักงานจะเติมให้ที่ละน้อยมากๆ
ที่ถูกใจก็คือมีสุ้นเส้นญี่ปุ่นอร่อย เห็ดมีหลายชนิด และมีโกโบด้วย ซึ่งอร่อยดีครับ
ผักอื่นๆไม่ได้รู้สึกแตกต่างกับของ Momo

เนื้อวากิว (950-): ผมว่าเหมาะที่สุดแล้วสำหรับคนชอบเนื้อ  คุณภาพและราคาไปด้วยกันดี
เนื้อโอมิ (2400-): ผมว่าราคาเกินตัวครับ  แถมคัทที่ได้มาครั้งหนึ่งแทบจะมาแต่มัน  ผิดหวังมากๆ คุณภาพไม่คงที่เลย
หมูคุโรบูตะ (650-): อันนี้ผมก็คิดว่าราคาเกินตัวครับ หมูนุ่มดี แต่มันเยอะมากๆ

สุดท้ายชอบตรงที่มีอาการตบท้าย  ไม่ว่าจะเป็นข้าวตุ๋น/ อุด้ง หรือ ข้างหน้าเนื้อครับ

ของหวานแนะนำว่าดังโงะอร่อยสุดครับ  เหนียวนุ่มดีมาก  ไอศครีมยังเฉยๆ  ส่วนวาราบิโมจิผมว่าไม่ได้ถึงขั้นอร่อยครับ